શીર્ષક: કેરળ પૂર : ભારત શા માટે વિદેશી સરકાર પાસેથી આવતી સહાય નથી લેતું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કેરળના મુખ્ય પ્રધાન પિનરાઈ વિજયન અને અબુધાબીના યુવરાજ

વિદેશમાંથી સહાયના વચન આપવામાં આવી રહ્યાં છે. સંયુક્ત આરબ અમિરાત સરકારે 700 કરોડ રૂપિયાની મદદની જાહેરાત કરી હોવાની માહિતી કેરળના મુખ્ય પ્રધાન પિનરાઈ વિજયને મંગળવારે આપી હતી. 

પિનરાઈ વિજયને જણાવ્યું હતું કે અબુધાબીના યુવરાજે આ બાબતે વડા પ્રધાન નરેન્દ્ર મોદી સાથે વાત કરી હતી. બન્ને વચ્ચે રાહત અને બચાવ કામગીરીની વર્તમાન સ્થિતિ વિશે વાત થઈ હતી. 

કેરળ સરકારે વિશેષ સહાય પેટે કેન્દ્ર સરકાર પાસે 2,600 કરોડ રૂપિયાની માગણી કરી છે અને આ નાણાં કુલ નુકસાન અને રાહત કાર્યના ખર્ચ કરતાં ઓછા છે. 

જોકે, કેન્દ્ર સરકારે અત્યાર સુધી વિદેશી સહાય સ્વીકારી નથી. એ કારણે સોશિયલ મીડિયા પર સરકારની ટીકા કરવામાં આવી રહી છે. 

સરકારની ટીકા કરતા લોકો કહી રહ્યા છે કે કેરળને અત્યારે ફૂડ પેકેટ્સ તથા કપડાંની જરૂર છે. કેરળમાં ઘરોનું સમારકામ જરૂરી છે.

નુકસાન પામેલા માર્ગોનું અને માળખાકીય સુવિધાઓનું પુનઃનિર્માણ કરવું પડશે. 

આ સંજોગોમાં સરકાર વિદેશી મદદ સ્વીકારવાનો ઇન્કાર શા માટે કરી રહી છે, એવો સવાલ સરકારની ટીકા કરતા લોકો કરી રહ્યા છે. 

રાહતકાર્ય સાથે સંકળાયેલા એક વરિષ્ઠ અધિકારીનો સંપર્ક સાધ્યા બાદ બીબીસીએ તેમને આ સવાલ કર્યો ત્યારે તેમણે તેનો જવાબ આપવાનો ઇન્કાર કર્યો હતો. 

કેન્દ્ર સરકારે શું કહ્યું?

કેરળમાં પૂરગ્રસ્ત વિસ્તારોનું હવાઈ નિરિક્ષણ કરી રહેલા વડા પ્રધાન નરેન્દ્ર મોદી

કેરળમાં રાહત કાર્યો માટે વિદેશી સહાય બાબતે બુધવારે મોડી રાતે એક સત્તાવાર પ્રવક્તાએ જણાવ્યું હતું, "કેરળમાં પૂર દૂર્ઘટના પછી રાહત તથા પુનર્વસન કામગીરી સંબંધે સંખ્યાબંધ દેશોએ કરેલી મદદની ઓફરનો ભારત સરકાર આદર કરે છે.

"વર્તમાન નીતિ અનુસાર, સરકાર સ્થાનિક પ્રયાસો મારફત જ રાહત તથા પુનર્વસનની જરૂરિયાતને પહોંચી વળવા પ્રતિબદ્ધ છે.

"અલબત, વિદેશવાસી ભારતીયો, ભારતીય મૂળના લોકો અને આંતરરાષ્ટ્રીય ફાઉન્ડેશન્શ દ્વારા વડા પ્રધાન રાહત ભંડોળ અને મુખ્ય પ્રધાન રાહત ભંડોળમાં યોગદાન આવકાર્ય છે." 

તમે આ વાંચ્યું કે નહીં?

અગાઉ પણ ઇન્કાર

છેલ્લાં 15-20 વર્ષમાં સર્જાયેલી દુર્ઘટનાઓ પર નજર કરતા જાણવા મળે છે કે ભારત સરકારે વિદેશી સહાય લેવાનો અગાઉ પણ ઇન્કાર કર્યો હતો. 

2004માં ત્રાટકેલી સુનામી વખતે શરૂઆતમાં ભારત સરકારે વિદેશી સહાય લેવાનો ઇન્કાર કર્યો હતો, પણ પછી વિદેશી સહાય સ્વીકારી હતી. 

એક અહેવાલ મુજબ, સુનામી પછી મળેલી કુલ મદદ પૈકીની 70...